Narodne zaštitne jedinice
<s>Narodne zaštitne jedinice (kurdski: Yekîneyên Parastina Gel - YPG) je naziv za vojne snage Sirijskog Kurdistana u Siriji.</s><s>Narodne zaštitne jedinice kao zadatak imaju borbu protiv bilo koje grupe koja bi pokušala da preuzme kontrolu nad područjem Sirijskog Kurdistana.</s>

<s>Grupacija iz koje su kasnije nastale Narodne zaštitne jedinice osnovana je nakon sukoba u gradu Kamišli 2004. godine, ali nije bila aktivna sve do građanskog rata u Siriji.</s><s>2012. godine, Narodne zaštitne jedinice su stavljene pod komandu Kurdskog vrhovnog komiteta.</s><s>Ove jedinice sačinjavaju muškarci i žene iz pretežno kurdskih delova severne Sirije, mada u njima ima i pripadnika drugih etničkih grupa - Arapa, Asiraca, itd.</s><s>Narodne zaštitne jedinice smatraju sebe demokratskom narodnom armijom, čiji se oficiri biraju na unutrašnjim izborima.</s>

<s>U leto 2012.</s><s>Narodne zaštitne jedinice su preuzele kontrolu nad delovima severne Sirije.</s><s>Do decembra 2012. imale su 8 brigada.</s><s>Nakon formiranja Islamske Države 2014. godine, počeli su sukobi između sledbenika ove države i Narodnih zaštitnih jedinica.</s><s>Ovi sukobi su kulminirali u bici za grad Kobani, u kojoj su pripadnici Narodnih zaštitnih jedinica odneli pobedu.</s><s>U borbi protiv Islamske Države, Narodne zaštitne jedinice su vojno sarađivale sa Asadovim režimom, Slobodnom sirijskom armijom, kurdskim pešmergama iz Iračkog Kurdistana i američkom avijacijom.</s>

<s>Kurdistan
Paravojne formacije
Rat u Siriji</s>

